3.  การประกอบธุรกิจของประเภทผลิตภัณฑ์

3.1 ลักษณะผลิตภัณฑ์หรือบริการ

  ปัจจุบันผลิตภัณฑ์หลักของบริษัท แบ่งเป็น 4 ประเภทใหญ่ๆ ตามลักษณะการใช้งาน ได้แก่

1.  แบตเตอรี่ชนิดพื้นฐาน (Conventional Type)
    เป็นแบตเตอรี่ที่ต้องมีการดูแลรักษาอย่างสม่ำเสมอด้วยการเติมน้ำกลั่นเพื่อยืดอายุการใช้งาน
    เนื่องจากเทคนิคในการผลิตและวัสดุที่ใช้ ทำให้มีอัตราการระเหยของน้ำในปริมาณที่สูง
    โดยเฉพาะอย่างยิ่งประเทศที่มีอากาศร้อน ดังเช่น ในประเทศไทย
    รวมทั้งสภาพการจราจรที่ติดขัดทำให้อุณหภูมิในห้องเครื่องยนต์สูงมาก ทำให้น้ำยา
    Electrolyte ที่อยู่ในแบตเตอรี่ระเหยในอัตราที่สูง
    จึงจำเป็นต้องเติมน้ำกลั่นอย่างสม่ำเสมอเพื่อยืดอายุการใช้งาน

    1.  แบตเตอรี่สำหรับรถยนต์ (Automotive Battery)

  ปัจจุบันผลิตภายใต้เครื่องหมายการค้า 3 ยี่ห้อ คือ

1.  “YUASA”

2.  “THUNDERLITE”

3.  “YUCON”

2.  แบตเตอรี่สำหรับรถจักรยานยนต์ (Motorcycle Battery)

  ปัจจุบันผลิตภายใต้เครื่องหมายการค้า 3 ยี่ห้อ คือ

1.  “YUASA”

2.  “THUNDERLITE”

3.  “YUCON”

2.  แบตเตอรี่ชนิดที่ไม่ต้องการการดูแลรักษา ( Maintenance Free)

เป็นแบตเตอรี่ชนิดที่ไม่ต้องเติมน้ำกลั่นตลอดอายุการใช้งาน
เนื่องจากโครงสร้างในการใช้วัตถุดิบและกระบวนการผลิตที่แตกต่างจากแบตเตอรี่ชนิดสามัญข้างต้น
ทำให้อัตราการสูญเสียน้ำเป็นไปในระดับที่ต่ำมาก รวมถึงอัตราการคายไฟจาก
ตัวเองก็อยู่ในระดับที่ต่ำ จึงเหมาะกับการใช้งานที่นานๆใช้ ได้ดีกว่าแบตเตอรี่ชนิดพื้นฐาน

1.  แบตเตอรี่สำหรับรถยนต์ (Automotive Battery Wet charge type)
    แบตเตอรี่ชนิดนี้ถูกออกแบบให้ใช้แผ่นกั้น และแผ่นธาตุชนิดพิเศษ
    ตลอดจนความประณีตในขบวนการผลิตให้เป็นแบตเตอรี่ที่พร้อมใช้ทันทีที่ออกจากโรงงาน
    จึงทำให้มีอายุการใช้งานที่ยาวนานกว่าแบตเตอรี่ชนิดเดียวกันที่มีจำหน่ายในท้องตลาดโดยทั่วไป
    ปัจจุบันผลิตภายใต้เครื่องหมายการค้า “Yuasa Super Heat Beat” และ Yuasa Super
    Star”

2.  แบตเตอรี่สำหรับรถจักรยานยนต์ (Motorcycle Battery)
    โดยแบตเตอรี่ชนิดนี้ได้ถูกออกแบบให้มีความเหมาะสมในการใช้งานในรถจักรยานยนต์
    โดยมีคุณสมบัติที่สามารถติดตั้งได้ทุกตำแหน่ง โดยไม่มีการรั่วซึมของ น้ำยา Electrolyze
    เพราะโครงสร้างเป็นลักษณะการปิดผนึกโดยรอบ ปัจจุบันผลิตภายใต้เครื่องหมายการค้า
    “Yuasa”

แบตเตอรี่ 2 ประเภทแรกมีการผลิตในโรงงานของบริษัทเอง
นอกจากนี้แบตเตอรี่ที่บริษัทผลิตทั้งสองชนิดยังสามารถแบ่งตามวัสดุที่ใช้ในการทำเปลือกหม้อแบตเตอรี่ดังนี้

-   ชนิดเปลือกยางแข็ง (Hard Rubber Container) เปลือกหม้อแบตเตอรี่ชนิดนี้
    จะมีสีดำทึบไม่สามารถมองทะลุได้ทำจากยางธรรมชาติหรือยางเทียม
    เปลือกหม้อชนิดนี้จะใช้ในการผลิต

  แบตเตอรี่ในยุคแรกๆ ของการผลิต ในปัจจุบันคงมีการผลิตแต่แบตเตอรี่ที่ใช้กับเรือ
  และเครื่องจักรทางการเกษตร ทั้งนี้เพราะมีต้นทุนที่สูง และน้ำหนักมาก

-   ชนิดเปลือกพลาสติก ซึ่งสามารถแบ่งได้เป็น 2 ชนิด ดังนี้

    -   ชนิด PP (Polypropylene Container) เปลือกหม้อชนิดนี้
        จะมีสีธรรมชาติเป็นสีขาวขุ่นสามารถมองเห็นภายในได้
        มีความยืดหยุ่นสูงและนิ่มกว่าเปลือกยางแข็ง
        ในปัจจุบันใช้ในการผลิตแบตเตอรี่รถยนต์และรถจักรยานยนต์เป็นส่วนใหญ่
        เนื่องจากต้นทุนที่ถูกและน้ำหนักที่เบากว่าเปลือกยาง

    -   ชนิด “AS” และ “ABS” มีลักษณะที่ใสเหมือนแก้วและแข็งกว่าชนิด PP
        ใช้ในการผลิตแบตเตอรี่รถยนต์และรถจักรยานยนต์ในรุ่นก่อนๆ
        แต่ในปัจจุบันได้ลดการใช้งานลงมากเนื่องจากต้นทุนที่สูง
        คงใช้ในการผลิตแบตเตอรี่บางชนิดเท่านั้น

บริษัทได้ดำเนินการผลิตแบตเตอรี่ตามข้อกำหนดมาตรฐานประเทศญี่ปุ่น (JIS - Japanese
Industrial Standard) มาตรฐานประเทศเยอรมัน (DIN - Deutshes Institute Fur
Norm) นอกจากนี้บริษัทยังได้รับ ISO9002, QS-9000 และ ISO 14001 เมื่อปลายปี 2548
จากสถาบัน BVQI (Bureau Veritas Quality International)
ซึ่งเป็นที่ยอมรับในมาตรฐานทั่วโลก
ดังนั้นแบตเตอรี่ของบริษัทจึงสามารถใช้งานได้ทั้งในเขตอากาศร้อนและอากาศหนาว

3.  แบตเตอรี่สำรองไฟฟ้า (Power Supply Battery) แบตเตอรี่อุตสาหกรรม
    และแบตเตอรี่ที่ใช้กำลังขับเคลื่อน (Traction Battery)

แบตเตอรี่ชนิดนี้ ประกอบไปด้วยแบตเตอรี่ทั้งชนิดที่ต้องดูแลรักษา และไม่ต้องดูแลรักษาชนิดต่างๆ
โดยทั้งหมดจะเป็นสินค้านำเข้าจากบริษัทร่วมทุน และบริษัทในเครือของบริษัทร่วมทุน
โดยจะแบ่งตามประเภทได้ดังนี้

1.  แบตเตอรี่สำรองไฟฟ้า (Power Supply Battery)

  แบตเตอรี่ประเภทนี้จะเป็นแบตเตอรี่ชนิดที่ไม่ต้องดูแลรักษา มีอายุการใช้งานนานถึง 5 ปี
  ภายใต้สภาพการใช้งานปกติจะเป็นแบตเตอรี่รุ่น NP
  เหมาะสำหรับการใช้งานในห้องปรับอากาศหรือในสถานที่จำกัด ไม่มีการถ่ายเทอากาศที่ดี
  เนื่องจากแบตเตอรี่ชนิดนี้เป็นแบตเตอรี่ชนิดปิดผนึก (Seal Type)
  ไม่มีไอระเหยหรือแก๊สออกมาขณะใช้งาน และราคาไม่แพงมาก
  ด้วยคุณสมบัติดังกล่าวจึงนิยมนำมาใช้งานในอุปกรณ์ต่างๆ ดังนี้

1.  ระบบไฟฟ้าฉุกเฉิน (Emergency Light)

2.  ระบบสำรองไฟฟ้าของเครื่องคอมพิวเตอร์ (Uninterrupted Power Supply หรือเรียกว่า
    UPS)

3.  เครื่องมือแพทย์ (Medical Equipment)

4.  เครื่องมือสื่อสาร และอุปกรณ์โทรคมนาคม (Telecommunication Equipment)

5.  เครื่องมือและอุปกรณ์อิเล็คทรอนิคอื่นๆ(Other Electronic Devices)

2.  แบตเตอรี่อุตสาหกรรม (Industrial Battery)

  แบตเตอรี่ชนิดนี้จะเป็นแบตเตอรี่ที่มีอายุการใช้งานนาน 10 – 20 ปี
  มีทั้งประเภทที่ไม่ต้องดูแลรักษาและที่ต้องดูแลรักษา

1.  ประเภทที่ไม่ต้องดูแลรักษา (Valve Regulated Seal Lead Acid Maintenance Free
    Battery) รุ่นที่นิยมใช้มากที่สุดคือรุ่น UXL เป็นแบตเตอรี่ที่มีประสิทธิภาพและคุณภาพสูงกว่ารุ่น
    NP เหมาะสำหรับการใช้งานที่ต้องติดตั้งในพื้นที่มีการถ่ายเทของอากาศอย่างจำกัด
    หรือในห้องปรับอากาศ เนื่องจากมีโครงสร้างที่ปิดผนึกไม่มีการระเหยของแก๊สในขณะใช้งาน
    จากคุณสมบัติที่ไม่ต้องการดูแลรักษา มีคุณภาพสูง อายุการใช้งานที่ยาวนาน
    ไม่มีไอระเหยของแก๊สที่จะไปทำลายอุปกรณ์ต่างๆดังเช่นรุ่นธรรมดา (Vented Type)
    จึงเป็นที่นิยมติดตั้งในระบบสื่อสารโทรคมนาคมและระบบฐานข้อมูลเป็นส่วนใหญ่
    เพราะระบบการสื่อสารเป็นระบบที่มีราคาแพงไม่สามารถหยุดการดำเนินการได้
    เพราะการหยุดทำงานของระบบหมายถึงความเสียหายอย่างมหาศาลที่นับกันเป็นวินาที

2.  ประเภทที่ต้องดูแลรักษา (Vented Type )

    1.  ชนิดตะกั่วกรด (Lead Acid Battery)

  แบตเตอรี่ชนิดนี้จะมีราคาถูกเหมาะสมกับการใช้งานทั่วไป ที่ไม่ต้องการความแน่นอนมากนัก
  และติดตั้งในสถานที่มีการถ่ายเทอากาศได้ดี ทั้งนี้เพราะจะมีไอระเหยของแก๊สออกมาขณะทำงาน

2.  ชนิด Nickel Cadmium Battery (Ni-Cd)

  แบตเตอรี่ชนิดมีลักษณะการทำงานเช่นเดียวกันกับชนิดตะกั่วกรด แต่จะมีความ
  สามารถในการจ่ายกระแสไฟฟ้าได้สูงกว่า และมีอายุการใช้งานที่นานกว่าชนิดตะกั่วกรด
  โดยจะมีอายุการใช้งานถึง 20 ปี จึงมีราคาที่สูงกว่า เหมาะสำหรับโรงงานอุตสาหกรรม
  และโรงผลิตไฟฟ้าที่ใช้ติดตั้งกับอุปกรณ์ต่างๆ ดังนี้

-   ระบบควบคุมการจ่ายกระแสไฟฟ้าในโรงผลิตไฟฟ้า

-   ระบบสำรองไฟทั่วไป

-   เครื่องมือสื่อสารและอุปกรณ์โทรคมนาคม

-   เครื่องมือและอุปกรณ์ อิเล็คทรอนิคอื่นๆ

    1.  แบตเตอรี่ใช้กำลังขับเคลื่อน (Traction Battery)

  แบตเตอรี่ชนิดนี้อายุการใช้งานจะเป็นรอบของการใช้ Cycle use
  และมีความทนต่อการจ่ายกระแสไฟจนหมดได้เป็นอย่างดี (Deep Discharge)
  แบตเตอรี่ชนิดนี้จะใช้ในรถยกไฟฟ้า รถกอล์ฟ และแผงไฟฟ้าโซล่าเซลส์

4.  บริการอื่นๆ

บริษัทมีบริการหลังการขายของแบตเตอรี่อุตสาหกรรม
นอกจากนั้นบริษัทยังมีการขายบริการบำรุงรักษาแบตเตอรี่ (Maintenance Contract)
ให้กับลูกค้าที่หมดสัญญารับประกันอีกด้วย

5.  เรื่องอื่นๆ

นอกจากนี้บริษัท ยังได้รับการส่งเสริมการลงทุนจากคณะกรรมการส่งเสริมการลงทุน (BOI)
ในการก่อสร้างโรงงานแห่งใหม่เพื่อผลิตและจำหน่ายแบตเตอรี่ในประเทศและส่งออก
โดยได้รับบัตรส่งเสริมซึ่งมีสิทธิประโยชน์จากคณะกรรมการส่งเสริมการลงทุน จำนวน 1 ฉบับ เลขที่
1740/2543 ลงวันที่ 28 กันยายน 2543, ฉบับแก้ไขเพิ่มเติมจำนวน 3 ฉบับ เลขที่ 7210/2545
(2-1740/2543) ลงวันที่ 13 ธันวาคม 2545, เลขที่ 6458/2546 (3-1740/2543) ลงวันที่
12 กันยายน 2546 และ 5304/2547 (4-1740/2543) ลงวันที่ 9 กรกฎาคม 2547
โดยมีสาระสำคัญดังนี้

-   ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้

-   ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการนับเป็นระยะเวลา
    7 ปี ตั้งแต่วันที่เริ่มมีรายได้
    ในกรณีที่ประกอบกิจการขาดทุนสามารถนำผลขาดทุนประจำปีที่เกิดขึ้นไปหักออกจากกำไรสุทธิที่เกิดขึ้นภายหลังระยะเวลาที่ได้รับการยกเว้นภาษีเงินได้
    โดยมีกำหนดไม่เกิน 5 ปีนับแต่วันพ้นกำหนด

-   อนุญาตให้คนต่างด้าวซึ่งเป็นช่างฝีมือหรือผู้ชำนาญการและบุคคลซึ่งอยู่ในอุปการะของบุคคลดังกล่าวให้อยู่ในราชอาณาจักร
    และได้รับอนุญาตทำงานเฉพาะตำแหน่งที่ได้รับอนุญาต

-   ได้รับอนุญาตให้หักเงินได้พึงประเมินจำนวนร้อยละ 5
    ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี
    นับแต่วันที่มีรายได้จากการประกอบกิจการนั้น

-   ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศ

-   ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออกเป็นเวลา 1 ปี นับแต่การนำเข้าครั้งแรก

ในปัจจุบันสิทธิบางประการได้หมดอายุแล้ว

2.  ภาวะอุตสาหกรรมและการแข่งขัน

3.2.1 ภาวะอุตสาหกรรม

ความเปลี่ยนแปลงของอุตสาหกรรมแบตเตอรี่ในประเทศไทย

แบตเตอรี่เป็นสินค้าจำเป็นต่อชีวิตประจำวัน ทั้งนี้เพราะแบตเตอรี่สามารถใช้งานได้อย่างกว้างขวาง
เช่น เป็นแหล่งกำเนิดพลังงาน ให้แสงสว่างในครัวเรือน หรือใช้ส่องสัตว์ในเวลากลางคืน
ตลอดจนใช้เป็นชิ้นส่วนประกอบจำเป็นในยานพาหนะและระบบโทรคมนาคมและฐานข้อมูลของโลกจำเป็นต้องใช้แบตเตอรี่ทั้งสิ้น
จึงทำให้มีการใช้แบตเตอรี่กันอย่างแพร่หลายและมีหลายประเภท
ตั้งแต่แบตเตอรี่ทั่วไปที่ใช้เทคโนโลยีขั้นต่ำในการผลิตจนถึงแบตเตอรี่ที่ใช้เทคโนโลยีชั้นสูง
ตามประเภทการใช้งาน

จากข้อมูลของสภาอุตสาหกรรมและธนาคารแห่งประเทศไทย
สภาวะอุตสาหกรรมรถยนต์ภายในประเทศในปี 2553
มียอดการผลิตรถยนต์และรถจักรยานยนต์เพิ่มขึ้นกว่าร้อยละ 64.66 และร้อยละ 23.91 ตามลำดับ
เมื่อเทียบกับปี 2552 ที่ผ่านมา
ทั้งนี้เป็นผลมาจากการจำหน่ายภายในประเทศและการส่งออกรถยนต์และรถจักรยานยนต์ที่เพิ่มขึ้น
จากภาวะเศรษฐกิจภายในประเทศและต่างประเทศที่เริ่มฟื้นตัว
โดยการจำหน่ายรถยนต์และรถจักรยานยนต์เติบโตเพิ่มขึ้นกว่าร้อยละ 45.90 และร้อยละ 20.26
ตามลำดับ และการส่งออกรถยนต์และรถจักรยานยนต์เติบโตเพิ่มขึ้นกว่าร้อยละ 53.89 และร้อยละ
23.58 ตามลำดับ

สำหรับอุตสาหกรรมแบตเตอรี่ของผู้ผลิตหลักจำนวน 5 ราย
จากข้อมูลของสำนักงานเศรษฐกิจอุตสาหกรรม ในปี 2553 เมื่อเทียบกับปี 2552 ที่ผ่านมา
พบว่าในด้านการผลิต การจำหน่ายและการส่งออก
แบตเตอรี่รถยนต์และรถจักรยานยนต์มีการปรับตัวเพิ่มขึ้น
ซึ่งสอดคล้องกับการเติบโตของอุตสาหกรรมยานยนต์
สาเหตุเนื่องมาจากภาวะเศรษฐกิจโลกและภายในประเทศที่เริ่มฟื้นตัวดีขึ้น
แม้ว่าต้นทุนราคาตะกั่วและอัตราแลกเปลี่ยนจะค่อนข้างผันผวน

สำหรับราคาตะกั่วซึ่งเป็นวัตถุดิบหลักของการผลิตแบตเตอรี่ในปี 2553
มีปรับตัวลดลงในช่วงครึ่งปีแรก และเริ่มปรับตัวเพิ่มขึ้นอีกครั้งหนึ่งในช่วงครึ่งปีหลัง
ทำให้ผู้ผลิตแบตเตอรี่ทุกรายต้องพยายามปรับตัวโดยการปรับราคาขายและควบคุมต้นทุนการผลิตให้มีประสิทธิภาพอย่างต่อเนื่อง
และบริษัทพยายามที่จะปรับราคาขายให้เพิ่มขึ้นในทุกตลาด ยกเว้นตลาดทดแทนภายในประเทศ
ที่มีการแข่งขันสูง ทำให้การปรับราคาเป็นไปได้ยาก โดยราคาตะกั่วเฉลี่ยในไตรมาสที่ 1 , 2 , 3
และ 4 ของปี 2553 อยู่ที่ระดับราคา 2,221 เหรียญต่อตัน 1,950 เหรียญต่อตัน 2,032
เหรียญต่อตัน และ 2,390 เหรียญต่อตันตามลำดับ

อุตสาหกรรมรถยนต์และรถจักรยานยนต์

การผลิต

จากข้อมูลของสมาคมอุตสาหกรรมยานยนต์ไทย สภาอุตสาหกรรมแห่งประเทศไทย
ปริมาณการผลิตรถยนต์ในปี 2553 เมื่อเทียบกับปี 2552 ที่ผ่านมา พบว่า
มีการผลิตรถยนต์นั่งโดยสาร, รถยนต์นั่งเพื่อการพาณิชย์ และรถจักรยานยนต์เพิ่มขึ้นร้อยละ 76.99,
ร้อยละ 59.03 และร้อยละ 23.91 ตามลำดับ
สาเหตุมาจากการฟื้นตัวของภาวะเศรษฐกิจโลกและภายในประเทศ
ทำให้สามารถจำหน่ายเพิ่มขึ้นในตลาดต่างประเทศและภายในประเทศ ทั้งนี้ในปี 2554
ผู้ผลิตรถยนต์แต่ละรายคาดว่าจะมีผลผลิตเติบโตไม่น้อยกว่าร้อยละ 10

ตารางแสดงปริมาณการผลิตรถยนต์และรถจักรยานยนต์ภายในประเทศ (พันคัน)

+--------------------+---------+---------+---------+---------+---------+
| ผลิตภัณฑ์             | 2549    | 2550    | 2551    | 2552    | 2553    |
+--------------------+---------+---------+---------+---------+---------+
| รถยนต์นั่งโดยสาร      | 299     | 329     | 399     | 313     | 554     |
|                    |         |         |         |         |         |
| รถยนต์นั่งเพื่อการพาณิชย์ | 895     | 972     | 993     | 686     | 1,091   |
|                    |         |         |         |         |         |
| รถจักรยานยนต์        | 2,080   | 1,652   | 1,924   | 1,635   | 2,026   |
+--------------------+---------+---------+---------+---------+---------+

ที่มา: สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย ปี 2549 – 2553 (ณ วันที่ 1 มีนาคม
2554)

การจำหน่าย

จากข้อมูลของสมาคมอุตสาหกรรมยานยนต์ไทย สภาอุตสาหกรรมแห่งประเทศไทย
ในด้านการจำหน่ายรถยนต์และจักรยานยนต์ในประเทศในปี 2553 เมื่อเทียบกับปี 2552 ที่ผ่านมา
พบว่าปริมาณการจำหน่ายรถยนต์และรถจักรยานยนต์สอดคล้องกับการผลิต
กล่าวคือในการจำหน่ายรถยนต์นั่งโดยสาร
รถยนต์นั่งเพื่อการพาณิชย์และรถจักรยานยนต์มีอัตราเพิ่มขึ้นร้อยละ 51.88 ร้อยละ 41.29
และร้อยละ 20.26 ตามลำดับ ซึ่งสาเหตุมาจากภาวะเศรษฐกิจภายในประเทศที่ฟื้นตัว
และปัญหาทางความไม่สงบด้านการเมืองที่เริ่มดีขึ้น

ตารางแสดง ปริมาณการจำหน่ายรถยนต์และรถจักรยานยนต์ภายในประเทศ (พันคัน)

+--------------------+---------+---------+---------+---------+---------+
| ผลิตภัณฑ์             | 2549    | 2550    | 2551    | 2552    | 2553    |
+--------------------+---------+---------+---------+---------+---------+
| รถยนต์นั่งโดยสาร      | 196     | 183     | 239     | 239     | 363     |
|                    |         |         |         |         |         |
| รถยนต์นั่งเพื่อการพาณิชย์ | 486     | 448     | 375     | 310     | 438     |
|                    |         |         |         |         |         |
| รถจักรยานยนต์        | 2,055   | 1,599   | 1,703   | 1,535   | 1,846   |
+--------------------+---------+---------+---------+---------+---------+

ที่มา: สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย ปี 2549 – 2553 (ณ วันที่ 1 มีนาคม
2554)

การนำเข้า

มูลค่าการนำเข้ารถยนต์นั่งและชิ้นส่วน และรถยนต์นั่งเพื่อการพาณิชย์ในปี 2552 เพิ่มขึ้นจากปี 2552
ที่ผ่านประมาณร้อยละ 63.42 และ 57.44 ตามลำดับ
ซึ่งสอดคล้องกับภาวะเศรษฐกิจในประเทศที่ดีขึ้น

ตารางแสดง ปริมาณการนำเข้ารถยนต์ของประเทศไทย (ล้านบาท)

+-----------------+---------+---------+---------+---------+---------+
| ผลิตภัณฑ์          | 2549    | 2550    | 2551    | 2552    | 2553    |
+-----------------+---------+---------+---------+---------+---------+
| รถยนต์นั่งและชิ้นส่วน | 123,290 | 124,050 | 149,753 | 131,336 | 214,634 |
|                 |         |         |         |         |         |
| รถย             | 11,660  | 15,727  | 18,538  | 14,630  | 23,034  |
| นต์นั่งเพื่อการพาณิชย์ |         |         |         |         |         |
+-----------------+---------+---------+---------+---------+---------+

ที่มา: ธนาคารแห่งประเทศไทย ปี 2549 – 2553 ( ณ วันที่ 1 มีนาคม 2554)

การส่งออก

จากข้อมูลของสมาคมอุตสาหกรรมยานยนต์ไทย สภาอุตสาหกรรมแห่งประเทศไทย
การส่งออกรถยนต์และรถจักรยานยนต์ยังคงเติบโตจากภาวะเศรษฐกิจโลกที่เริ่มฟื้นตัว โดยในปี
2553 ปริมาณการส่งออกรถยนต์นั่งและชิ้นส่วน และรถจักรยานยนต์และชิ้นส่วน
มีการเติบโตกว่าร้อยละ 53.89 และร้อยละ 23.58 เมื่อเทียบกับปี 2552 ที่ผ่านมา

ตารางแสดง ปริมาณการส่งออกรถยนต์และรถจักรยานยนต์ของประเทศไทย (ล้านบาท)

+------------------+---------+---------+---------+---------+---------+
| ผลิตภัณฑ์           | 2549    | 2550    | 2551    | 2552    | 2553    |
+------------------+---------+---------+---------+---------+---------+
| รถยนต์นั่งและชิ้นส่วน  | 172,143 | 225,714 | 277,177 | 379,487 | 584,010 |
|                  |         |         |         |         |         |
| รถจ              | 31,180  | 34,667  | 46,038  | 31,401  | 38,796  |
| ักรยานยนต์และชิ้นส่วน |         |         |         |         |         |
+------------------+---------+---------+---------+---------+---------+

ที่มา: สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย ปี 2549 – 2553 ( ณ วันที่ 1
มีนาคม 2554)

อุตสาหกรรมแบตเตอรี่

จากข้อมูลด้านการผลิต การจำหน่ายในประเทศ และการส่งอออก
แบตเตอรี่รถยนต์และรถจักรยานยนต์ของโรงงานผู้ผลิตขนาดใหญ่จำนวน 5 ราย
ของสำนักงานเศรษฐกิจอุสาหกรรม
พบว่าการเติบโตในอุตสาหกรรมการผลิตแบตเตอรี่สอดคล้องกับการเติบโตของอุตสาหกรรมยานยนต์
ทั้งนี้เนื่องมาจากภาวะเศรษฐกิจภายในประเทศและต่างประเทศที่เริ่มฟื้นตัว
โดยอุตสาหกรรมแบตเตอรี่มีการเติบโตในด้านการผลิต การจำหน่ายในประเทศ และการส่งออก
ในปี 2553 เมื่อเทียบกับปี 2552 ที่ผ่านมาจำนวนร้อยละ 20.03 ร้อยละ 19.52 และร้อยละ
12.51 ตามลำดับ

ตารางแสดง ปริมาณการผลิต การจำหน่ายในประเทศ และการส่งออก
แบตเตอรี่รถยนต์และรถจักรยานยนต์ ของ

โรงงานผลิตขนาดใหญ่จำนวน 5 โรงงาน (พันลูก)

+-------------------+---------+---------+---------+---------+---------+
| แบตเตอร           | 2549    | 2550    | 2551    | 2552    | 2553    |
| ี่รถยนต์และจักรยานยนต์ |         |         |         |         |         |
+-------------------+---------+---------+---------+---------+---------+
| การผลิต            | 9,800   | 9,743   | 9,069   | 8,771   | 10,528  |
|                   |         |         |         |         |         |
| จำหน่ายในประเทศ    | 7,041   | 6,877   | 6,577   | 6,642   | 7,939   |
|                   |         |         |         |         |         |
| ส่งออก             | 2,789   | 2,726   | 2,550   | 2,166   | 2,437   |
+-------------------+---------+---------+---------+---------+---------+

ที่มา: สำนักงานเศรษฐกิจอุตสาหกรรม ปี 2549 – 2553 ( ณ วันที่ 8 มีนาคม 2554)

3.2.2 การตลาดและการแข่งขัน

แบตเตอรี่เป็นส่วนประกอบสำคัญ ในการเป็นแหล่งพลังงานในรถยนต์และจักรยานยนต์
ซึ่งนอกจากจะใช้เป็นชิ้นส่วนติดยานยนต์แล้วยังใช้เป็นชิ้นส่วนทดแทน
ดังนั้นปริมาณการใช้แบตเตอรี่จึงมีความสัมพันธ์โดยตรงกับปริมาณรถยนต์และรถจักรยานยนต์

นอกจากนั้นการเพิ่มการบริโภคแบตเตอรี่ เพื่อการเกษตรและการพาณิชย์อื่นๆ เช่น
เป็นแหล่งพลังงานไฟฟ้าเพื่อการดักจับหรือล่าสัตว์ เพื่อรถเข็นขายของ
เพื่อการดูโทรทัศน์ในเขตที่ไฟฟ้าไม่ถึง
ซึ่งยังมีการใช้งานอยู่จำนวนหนึ่งแต่ตลาดการใช้งานหลักยังคงเป็นเพื่อการใช้งานเพื่อรถยนต์
และจักรยานยนต์

ภาพรวมผู้ผลิตแบตเตอรี่ในประเทศไทย

ผู้ผลิตแบตเตอรี่ในประเทศไทยส่วนใหญ่จะเป็นการร่วมลงทุนโดยบริษัทต่างชาติ (ประเทศญี่ปุ่น)
กับผู้ผลิตไทย
และได้รับการถ่ายทอดเทคโนโลยีจากบริษัทร่วมทุนโดยลักษณะบริษัทร่วมทุนจะได้รับประโยชน์จากความสัมพันธ์อันใกล้ชิดกับบริษัทผู้ผลิตรถยนต์สัญชาติญี่ปุ่น
การผลิตแบตเตอรี่ในประเทศไทยส่วนใหญ่จะเป็นการผลิตแบตเตอรี่เพื่อใช้สำหรับรถยนต์และรถจักรยานยนต์ซึ่งเป็นแบตเตอรี่แบบพื้นฐาน
ในอนาคตผู้ผลิตจะเริ่มให้ความสนใจในการผลิตแบตเตอรี่สำหรับใช้ในงานอุตสาหกรรม
(Industrial Battery) ซึ่งใช้เป็นพลังงานสำรองในโรงงาน อาคารสำนักงาน
อุปกรณ์คอมพิวเตอร์มากขึ้น
เนื่องจากปัจจุบันยังต้องนำเข้าแบตเตอรี่ชนิดนี้อยู่และมีแนวโน้มความต้องการสูงขึ้น
ทั้งนี้เนื่องจากการขยายตัวของอุตสาหกรรมต่างๆ
มีความจำเป็นต้องใช้แบตเตอรี่ชนิดสำรองระบบไฟ(Power Supply) มากขึ้น

สำหรับอุตสาหกรรมการผลิตแบตเตอรี่ ปัจจุบันมีผู้ผลิตรายใหญ่ 8-9 ราย
ซึ่งมีกำลังการผลิตรวมกันประมาณร้อยละ 80 ของกำลังการผลิตทั้งหมด
และผู้ผลิตแต่ละรายมีส่วนแบ่งตลาดในปี 2553 โดยประมาณดังนี้

หน่วย : ร้อยละ

+--------------------------+---------------+------+------+------+------+
| รายชื่อผู้ผลิต                | เ             | ส่วน  |      | ส    |      |
|                          | ครื่องหมายการค้า | แบ่งต |      | ่วนแบ |      |
|                          |               | ลาดแ |      | ่งตลา |      |
|                          |               | บตเต |      | ดแบต |      |
|                          |               | อรี่รถ |      | เตอร |      |
|                          |               | ยนต์โ |      | ี่รถจัก |      |
|                          |               | ดยปร |      | รยาน |      |
|                          |               | ะมาณ |      | ยนต์โ |      |
|                          |               |      |      | ดยปร |      |
|                          |               |      |      | ะมาณ |      |
+--------------------------+---------------+------+------+------+------+
|                          |               | ต    | ต    | ต    | ต    |
|                          |               | ลาดร | ลาดท | ลาดร | ลาดท |
|                          |               | ถใหม่ | ดแทน | ถใหม่ | ดแทน |
+--------------------------+---------------+------+------+------+------+
| 1.  บริษัท ยัวซ่าแบตเตอรี่     | YUASA,        | 9    | 7    | 51   | 21   |
|     ประเทศไทย จำกัด       | THUNDERLITE,  |      |      |      |      |
|     (มหาชน)              | YUCON         |      |      |      |      |
+--------------------------+---------------+------+------+------+------+
| 2.  บริษัท สยามจีเอสแบตเตอรี่ | GS            | 51   | 40   | 26   | 1    |
|     จำกัด                 |               |      |      |      |      |
+--------------------------+---------------+------+------+------+------+
| 3.  บริษัท ไทยสโตเรจ จำกัด  | 3K            | 7    | 30   | -    | 10   |
|     (มหาชน)              |               |      |      |      |      |
+--------------------------+---------------+------+------+------+------+
| 4.  บริษัท มิตซูชิตะแบตเตอรี่   | NATIONAL      | 12   | 4    | -    | -    |
|                          |               |      |      |      |      |
|   ประเทศไทย จำกัด (มหาชน) |               |      |      |      |      |
+--------------------------+---------------+------+------+------+------+
| 5.  บริษัท                 | BOLIDEN       | 1    | 1    | -    | -    |
|     สยามแบตเตอรี่อินดัสทรี    |               |      |      |      |      |
|     จำกัด                 |               |      |      |      |      |
+--------------------------+---------------+------+------+------+------+
| 6.  บริษัท สยามฟูรุกาวา      | FB            | 20   | 15   | 23   | 18   |
|     แบตเตอรี่ จำกัด         |               |      |      |      |      |
+--------------------------+---------------+------+------+------+------+
| 7.  องค์การแบตเตอรี่        | POWER, BOT    | -    | -    | -    | -    |
+--------------------------+---------------+------+------+------+------+
| 8.  บริษัท ไทยปิโตเลี่ยม      | TPS           | -    | 1    | -    | -    |
|     สโตเรจ จำกัด          |               |      |      |      |      |
+--------------------------+---------------+------+------+------+------+
| 9.  อื่นๆ                  |               |      | 2    |      | 50   |
+--------------------------+---------------+------+------+------+------+

ที่มา: ฝ่ายการตลาดของบริษัท และจากการสอบถามผู้ประกอบการ

หมายเหตุ : ส่วนแบ่งตลาดบางช่วงเวลาอาจจะสูงหรือต่ำกว่าที่ประมาณการไว้

ลักษณะตลาดของแบตเตอรี่ในประเทศไทย จะแบ่งเป็น 2 ส่วน ได้แก่

1.  ตลาดภายในประเทศ (Domestic Market) ประกอบด้วย

  1.1 ตลาดรถใหม่ (Original Equipment Market: OEM) คือ
  ตลาดสำหรับโรงงานประกอบรถยนต์และจักรยานยนต์

ตลาด OEM ผู้ซื้อซึ่งเป็นโรงงานประกอบรถยนต์และรถจักรยานยนต์เช่น โรงงาน Honda Hino
Isuzu Toyota และ Suzuki
ซึ่งส่วนใหญ่จะเป็นการร่วมทุนกับบริษัทผลิตรถยนต์และรถจักรยานยนต์ในประเทศญี่ปุ่น
โดยส่วนใหญ่จะบริหาร
การจัดซื้อตามนโยบายของบริษัทร่วมทุนในญี่ปุ่นและอาศัยความสัมพันธ์กันระหว่างผู้บริหารด้วยกันเอง
ซึ่งโรงงานประกอบรถยนต์และรถจักรยานยนต์ที่เป็นบริษัทญี่ปุ่นนั้นมักจะซื้อแบตเตอรี่จากบริษัทที่มีการร่วมทุนกับบริษัทญี่ปุ่น
โดยการซื้อส่วนใหญ่จะไม่มีการทำสัญญาระหว่างกัน การขายในตลาด OEM นี้จะมีกำไรค่อนข้างต่ำ
เพราะมีการแข่งขันทางด้านราคาค่อนข้างสูง ตลาดจะเป็นของผู้ซื้อ ทั้งนี้บริษัท สยามจีเอส
แบตเตอรี่ จำกัด มีส่วนแบ่งตลาดสูงสุด ส่วนตลาด OEM
รถจักรยานยนต์ยังคงเป็นตลาดที่พอจะทำกำไรได้
เนื่องจากการแข่งขันทางด้านราคายังไม่รุนแรงนักเมื่อเปรียบเทียบกับตลาด OEM รถยนต์ โดยบริษัท
ยัวซ่าแบตเตอรี่ ประเทศไทย จำกัด (มหาชน) มีส่วนแบ่งตลาดสูงสุด

ตลาด OEM เป็นตลาดที่สำคัญสำหรับผู้ผลิตแบตเตอรี่
โดยผู้ผลิตแบตเตอรี่ส่วนใหญ่จำเป็นต้องเข้ามาในตลาดนี้
ถึงแม้ว่าจะมีกำไรค่อนข้างต่ำหรือแทบไม่มีกำไร
แต่บริษัทจะได้ผลประโยชน์ต่อเนื่องไปถึงตลาดทดแทน
เนื่องจากผู้บริโภคมีแนวโน้มที่จะสั่งซื้อแบตเตอรี่ที่เป็นชนิดเดียวกันกับแบตเตอรี่ลูกแรกที่ติดมากับรถยนต์หรือรถจักรยานยนต์
ทั้งนี้แบตเตอรี่ที่ติดตั้งจะมีอายุการใช้งานที่ยาวนานกว่า เนื่องจากอุปกรณ์ไฟฟ้าเป็นของใหม่ทั้งหมด
ดังนั้นการเข้าถึงตลาด OEM จะช่วยในการสนับสนุนการโฆษณาบริษัททางอ้อม
เนื่องจากสามารถเข้าถึงผู้บริโภคโดยตรง

1.2 ตลาดทดแทน (Replacement Equipment Market: REM) คือ ตลาดสำหรับผู้ใช้รถทั่วไป
(End User) ทั้งรถยนต์และรถจักรยานยนต์ ตลาด REM
จะเป็นการจำหน่ายให้แก่ผู้ใช้รถยนต์และรถจักรยานยนต์
โดยผ่านทางตัวแทนจำหน่ายที่มีอยู่ทั่วประเทศ ตลาด REM นี้บริษัทส่วนใหญ่จะใช้กลยุทธ์ทางการตลาด
เช่น การโฆษณาผ่านทางสื่อต่างๆ ทั้งวิทยุ โทรทัศน์ หนังสือพิมพ์ และนิตยสาร
เพื่อให้ผู้ซื้อรู้จักและจดจำผลิตภัณฑ์ของบริษัท รวมทั้งการสร้างความสัมพันธ์ที่ดีกับตัวแทนจำหน่าย
ซึ่งตลาดนี้เป็นตลาดที่ทำกำไรให้ผู้ผลิตเป็นหลัก

ปัญหาในการแข่งขัน คือ การครองส่วนแบ่งตลาด (Market Share)
สำหรับตลาดของรัฐบาลซึ่งได้แก่ หน่วยงานราชการ รัฐวิสาหกิจต่างๆ
จะมีองค์การแบตเตอรี่เป็นผู้ผูกขาด ส่วนตลาดที่เหลือจะเป็นตลาดของเอกชนซึ่งมีการแข่งขันสูง
การผลิตแบตเตอรี่สำหรับรถยนต์และรถจักรยานยนต์ในปัจจุบันไม่ต้องมีเทคโนโลยีที่สูงมากนัก
แต่จะแตกต่างกันในเชิงคุณภาพ
ผู้ผลิตส่วนใหญ่จำเป็นต้องเน้นเรื่องเทคนิคการผลิตเพื่อควบคุมคุณภาพและต้นทุน เป็นสำคัญ

ส่วนแบ่งตลาดแบตเตอรี่รถยนต์ในปี 2553 โดยประมาณบริษัทที่มีส่วนแบ่งตลาดสูงสุด ได้แก่ บริษัท
สยามจีเอสแบตเตอรี่ จำกัด มีส่วนแบ่งตลาดประมาณร้อยละ 51 ในตลาด OEM และ ร้อยละ 40
ในตลาด REM โดยรองลงมาได้แก่ บริษัทสยาม ฟูรุกาวา แบตเตอรี่ จำกัด
มีส่วนแบ่งตลาดประมาณร้อยละ 20 ในตลาด OEM และร้อยละ 15 ในตลาด REM บริษัท
ยัวซ่าแบตเตอรี่ ประเทศไทย จำกัด (มหาชน) มีส่วนแบ่งตลาดประมาณร้อยละ 9 ในตลาด OEM
และร้อยละ 7 ในตลาด REM และบริษัท ไทยสโตเรจ จำกัด(มหาชน) มีส่วนแบ่งตลาดในตลาด
OEM ประมาณร้อยละ 7 และร้อยละ 30 ในตลาด REM

สำหรับส่วนแบ่งตลาดแบตเตอรี่รถจักรยานยนต์ในปี 2553 โดยประมาณบริษัทที่มีส่วนแบ่งตลาดสูงสุด
คือบริษัท ยัวซ่าแบตเตอรี่ ประเทศไทย จำกัด (มหาชน) โดยมีส่วนแบ่งตลาดประมาณร้อยละ 51
ในตลาด OEM ซึ่งบริษัทได้รับ
ความไว้วางใจในการสั่งซื้อจากโรงงานผลิตรถจักรยานยนต์ชั้นนำที่ผลิตในประเทศไทยครบทุกราย
และมีส่วนแบ่งตลาด ประมาณร้อยละ 21 ในตลาด REM โดยรองลงมาได้แก่ บริษัท สยามฟูรุกาวา
แบตเตอรี่ จำกัด มีส่วนแบ่งตลาดประมาณ ร้อยละ 23 ในตลาด OEM และร้อยละ 18 ในตลาด
REM และ บริษัท สยามจีเอสแบตเตอรี่ จำกัด มีส่วนแบ่งตลาดร้อยละ 26 ในตลาด OEM
และร้อยละ 1 ในตลาด REM และบริษัทไทยสโตเรจ จำกัด (มหาชน) มีส่วนแบ่งตลาดร้อยละ 10
ในตลาด REM เป็นต้น

  2. ตลาดส่งออก (Export Market)

ในช่วงแรกของอุตสาหกรรมแบตเตอรี่ผู้ผลิตในประเทศทำการผลิตแบตเตอรี่เพื่อทดแทนการนำเข้าเท่านั้น
เมื่อสามารถสนองตอบความต้องการภายในประเทศได้เพียงพอแล้ว
จึงเริ่มมีการผลิตแบตเตอรี่เพื่อการส่งออก
โดยประเทศที่เป็นผู้นำเข้าแบตเตอรี่จากประเทศไทยที่สำคัญ ได้แก่ พม่า กัมพูชา
และประเทศในแถบตะวันออกกลาง
อย่างไรก็ตามประเทศต่างๆมีความต้องการแบตเตอรี่ของประเทศไทยในวัตถุประสงค์ที่แตกต่างกัน
ประเทศพม่าและกัมพูชาต้องการแบตเตอรี่เพื่อใช้งานไฟฟ้าในครัวเรือนเพราะความสามารถในการผลิตไฟฟ้าในประเทศค่อนข้างต่ำและไม่เพียงพอต่อการใช้งานของประชาชน
ในประเทศพม่าประชากรที่มีไฟฟ้าใช้มีเพียงร้อยละ 37 ของประชากรทั้งหมด ขณะที่ในกัมพูชาร้อยละ
80
ของผู้ใช้ไฟฟ้าอาศัยอยู่ในเมืองหลวงทำให้แบตเตอรี่มีความจำเป็นอย่างยิ่งในการใช้งานเพื่อการใช้กระแสไฟฟ้า
ในทางกลับกันประเทศในแถบตะวันออกกลางและญี่ปุ่นต้องการแบตเตอรี่สำหรับการใช้งานของรถยนต์โดยเฉพาะในประเทศญี่ปุ่น
ซึ่งมีการผลิตแบตเตอรี่น้อยลงและมีการนำเข้าในอัตราที่สูงขึ้น
ดังนั้นบริษัทผลิตแบตเตอรี่ในประเทศไทยที่มีบริษัทสัญชาติญี่ปุ่นลงทุนอยู่จะได้เปรียบจากความสัมพันธ์กับประเทศแม่รวมถึงความสัมพันธ์กับผู้ผลิตรถยนต์ในประเทศแม่
นอกจากนี้แนวโน้มในอนาคตคาดว่าจะมีการเพิ่มอัตราการบริโภคในประเทศและในอินโดจีนมากขึ้น
ทั้งนี้ประเทศไทยจะเป็นประเทศที่ได้เปรียบกว่าประเทศอื่น
จากการที่มีภูมิประเทศอยู่ในแถบอินโดจีนอยู่แล้ว
ทำให้การส่งออกไปยังประเทศแถบอินโดจีนมีความสะดวกในการติดต่อและขนส่ง

ในช่วงปี 2553 ตะกั่วมีการปรับตัวผันผวน กล่าวคือลดลงในช่วงครึ่งปีแรก
และปรับตัวเพิ่มขึ้นในช่วงครึ่งปีหลัง
ทำให้บริษัทจำเป็นต้องปรับราคาแบตเตอรี่รถยนต์และรถจักรยานยนต์ให้สอดคล้องกับการราคาที่ผันผวนดังกล่าวด้วยเช่นเดียวกัน

3.2.3 ลักษณะการทำตลาดของบริษัท ยัวซ่าแบตเตอรี่ ประเทศไทย จำกัด (มหาชน)

1. ตลาดภายในประเทศ

-   ตลาดรถใหม่ (OEM)

ในปี 2553 บริษัทมีส่วนแบ่งตลาดในการจำหน่ายแบตเตอรี่รถยนต์และรถจักรยานยนต์ในตลาดนี้
ประมาณร้อยละ 9 และ 51 ตามลำดับ
ในตลาดนี้ถือว่าเป็นตลาดที่สำคัญแม้ตลาดนี้จะมีอัตรากำไรต่ำเมื่อเทียบกับตลาดอื่น
เนื่องจากมีปริมาณความต้องการสูง มีความต่อเนื่อง
และเป็นการสนับสนุนการโฆษณาผลิตภัณฑ์ของบริษัทในทางอ้อม (ดังที่ได้กล่าวมาแล้ว)
เนื่องจากปัญหาข้อจำกัดในการผลิตปัจจุบัน บริษัท
จึงยังไม่สามารถขยายสัดส่วนการจัดจำหน่ายในตลาดนี้ได้จึงยังคงจำหน่ายให้ลูกค้ารายเดิมเป็นหลักเพื่อรักษาสัมพันธภาพไว้
โดยกลุ่มลูกค้าของบริษัท คือบริษัทผลิตรถยนต์และรถจักรยานยนต์ เช่น Honda, Toyota, Isuzu
และอื่นๆ

-   ตลาดทดแทน (REM)

ในปี 2553 บริษัท มีส่วนแบ่งตลาดในการจำหน่ายแบตเตอรี่รถยนต์และรถจักรยานยนต์ในตลาดนี้
ประมาณร้อยละ 7 และ 21 ตามลำดับ โดยตลาดทดแทนถือเป็นตลาดที่บริษัท
สามารถทำกำไรได้พอสมควร ทั้งนี้ในปีที่ผ่านมา
บริษัทมีการปรับราคาเพิ่มขึ้นเพื่อให้สอดคล้องกับราคาวัตถุดิบที่เพิ่มขึ้น
และพยายามหาช่องทางการตลาดใหม่ๆ เพื่อเพิ่มอัตรากำไรขั้นต้น ซึ่งทำให้ในปี 2553
ตลาดทดแทนมีอัตรากำไรขั้นต้นดีขึ้นเมื่อเทียบกับปีที่ผ่านมา
ทั้งนี้ในตลาดทดแทนสามารถแบ่งตามช่องทางการจำหน่ายได้ ดังนี้

-   การจำหน่ายผ่านตัวแทนจำหน่ายของบริษัท คิดเป็นประมาณร้อยละ 92
    ของการจำหน่ายในตลาดทดแทน

-   การจำหน่ายผ่านศูนย์บริการรถยนต์และศูนย์บริการ Modern Trade เช่น B-quik,
    Autobac โดยมีสัดส่วนประมาณร้อยละ 8

-   การจำหน่ายไปยังผู้ใช้โดยตรงประมาณ 30 ราย โดยมีสัดส่วนประมาณร้อยละ 5

บริษัท ให้ความสำคัญแต่ละช่องทางการตลาดเท่าๆกัน นอกจากนี้บริษัทยังได้เป็น Exclusive
Distributor ให้กับ B-quik
ทั้งนี้บริษัทได้ให้การสนับสนุนร้านค้าดังกล่าวในการทำกิจกรรมสนับสนุนการขายและการบริการตรวจเช็คแบตเตอรี่

2.  ตลาดส่งออก

การจัดจำหน่ายในตลาดต่างประเทศของบริษัท ในปี 2552 มีมูลค่าประมาณร้อยละ 18.08
ของรายได้จากการขาย ลูกค้าที่สำคัญได้แก่ ประเทศอัฟกานิสถาน เลบานอน และพม่า เป็นต้น
โดยช่องทางการจัดจำหน่ายในตลาดต่างประเทศมีการจำหน่ายผ่านบริษัท จีเอส ยัวซ่า
อินเตอร์เนชั่นแนล จำกัด ประเทศญี่ปุ่น สำหรับรถจักรยานยนต์ในสัดส่วนประมาณร้อยละ 1.80
ของมูลค่าการส่งออกในปี 2553 ส่วนที่เหลือจะจัดจำหน่ายผ่านผู้แทน และจำหน่ายเอง
ซึ่งการจำหน่ายเองในปีนี้เมื่อเทียบกับปีที่ผ่านมาจะสูงขึ้นประมาณ 32.28 ล้านบาทหรือคิดเป็นร้อยละ
47.48 เนื่องจากมีการสั่งซื้อแบตเตอรี่รถยนต์เพิ่มขึ้นจากการช่องทางการตลาดใหม่
ทั้งนี้ในการจัดจำหน่ายไปยังต่างประเทศนั้น นอกจากภายใต้เครื่องหมายการค้า "YUASA" แล้ว
บริษัทยังมีการจำหน่ายแบตเตอรี่ภายใต้เครื่องหมายการค้า เช่น "YUCON" และ "THUNDERLITE"
อีกด้วยโดยผ่านการวางแผนการจำหน่ายของบริษัท เองโดยอิสระ
ส่วนการจำหน่ายภายใต้เครื่องหมายการค้า "YUASA"
บริษัทสามารถกระทำได้โดยตรงภายใต้อาณาเขตที่ได้รับมอบหมายจาก บริษัท จีเอส ยัวซ่า
อินเตอร์เนชั่นแนล จำกัด ประเทศญี่ปุ่น อันได้แก่ ประเทศกัมพูชา ลาว และพม่า
นอกเหนือจากพื้นที่ดังกล่าวแล้ว บริษัท จะต้องได้รับ ความเห็นชอบจากบริษัท จีเอส.ยัวซ่า
อินเตอร์เนชั่นแนล จำกัด ญี่ปุ่น เพื่อจะไม่เกิดความขัดแย้งกับการจำหน่ายจากบริษัทในเครือ
"YUASA" จากประเทศอื่นๆ ทั้งนี้บริษัท
ยังมีนโยบายเน้นการทำตลาดแบตเตอรี่ภายใต้เครื่องหมายการค้าของบริษัทเอง อันได้แก่ "YUCON"
และ "THUNDERLITE" เพิ่มขึ้น

ตารางแสดงปริมาณการส่งออกแบตเตอรี่ของ บริษัท ยัวซ่าแบตเตอรี่ ประเทศไทย จำกัด (มหาชน)
และบริษัทย่อย

หน่วย: ล้านบาท

[TABLE]

ที่มา: ฝ่ายบัญชีและการเงินของบริษัท

หมายเหตุ : บริษัทในเครือหมายถึงบริษัท จีเอส ยัวซ่า อินเตอร์เนชั่นแนล จำกัด

3.2.4 กลยุทธ์ทางการตลาด

1. นโยบายการผลิตเพื่อจำหน่าย

สำหรับผลผลิตโดยรวมบริษัทจะเน้นการผลิตเพื่อจัดส่งให้ลูกค้า OEM เป็นอันดับแรก
เนื่องจากเป็นข้อตกลงระหว่างบริษัทและบริษัทผลิตรถยนต์ ส่วนที่เหลือจากการจำหน่ายในตลาด OEM
จึงจะส่งไปจำหน่ายในตลาดทดแทนและตลาดส่งออก ปัจจุบันแม้ว่าทางบริษัท
ไม่สามารถผลิตได้ตามความต้องการของตลาด แต่บริษัท ยังคงไม่จ้างบริษัทอื่นให้ผลิตเพื่อจัดจำหน่าย
เนื่องจากบริษัท ต้องการควบคุมการผลิตเอง
และต้องการรักษาลิขสิทธิ์เฉพาะของผลิตภัณฑ์ให้เป็นความลับทางธุรกิจ
นอกจากนี้บริษัทยังมีนโยบายที่จะผลิตภายใต้เครื่องหมายอื่นๆ โดยมีการปรับปรุง
ต้นทุนการผลิตให้สามารถแข่งขันในตลาดได้

2. นโยบายการจำหน่ายในประเทศและต่างประเทศ

ยอดการจำหน่ายใน ปี 2553 เป็นการจำหน่ายในประเทศประมาณร้อยละ 80.92
และต่างประเทศประมาณร้อยละ 19.08 ทั้งนี้ยอดขายที่ปรับตัวเพิ่มขึ้นจากปี 2552 ที่ผ่านมา
ส่วนหนึ่งมาจากการปรับราคาสินค้าเพิ่มขึ้นเนื่องจากราคาตะกั่วที่ปรับเพิ่มขึ้นในช่วงครึ่งหลังของปี
2553 และปริมาณการจำหน่ายที่เพิ่มขึ้น

ตารางแสดง
สัดส่วนการจำหน่ายแบตเตอรี่รถยนต์และรถจักรยานยนต์ในประเทศและต่างประเทศของ บริษัท
ยัวซ่าแบตเตอรี่ ประเทศไทย จำกัด (มหาชน) และบริษัทย่อย

หน่วย: ล้านบาท

+------------------------+------+------+------+------+------+------+
| ปริมาณการจัดจำหน่าย       | 2551 |      | 2552 |      | 2553 |      |
+------------------------+------+------+------+------+------+------+
|                        | มูลค่า | %    | มูลค่า | %    | มูลค่า | %    |
+------------------------+------+------+------+------+------+------+
| ยอ                     | 1,53 | 8    | 1,20 | 8    | 1,37 | 8    |
| ดจำหน่ายแบตเตอรี่ในประเทศ | 9.76 | 5.26 | 6.02 | 2.20 | 0.38 | 0.92 |
|                        |      |      |      |      |      |      |
| ยอด                    | 26   | 1    | 26   | 1    | 32   | 1    |
| จำหน่ายแบตเตอรี่ต่างประเทศ | 6.14 | 4.74 | 1.15 | 7.80 | 3.02 | 9.08 |
+------------------------+------+------+------+------+------+------+
| รวม                    | 1,80 | 10   | 1,46 | 10   | 1,69 | 10   |
|                        | 5.90 | 0.00 | 7.17 | 0.00 | 3.40 | 0.00 |
+------------------------+------+------+------+------+------+------+

ที่มา: ฝ่ายบัญชีและการเงินของบริษัท

3.  การจัดจำหน่ายและการแบ่งเขตการขายภายในประเทศ

การจัดจำหน่ายแบ่งเป็นการจำหน่ายโดยตรงคือ การจำหน่ายให้ลูกค้า OEM
กลุ่มโรงงานผลิตรถยนต์เช่น
โตโยต้า ฮอนด้า อีซูซุ และบริษัทรถยนต์อื่นๆ

การจำหน่ายให้ลูกค้า REM โดยผ่าน บริษัท ยัวซ่าเซลส์ แอนด์ดิสทริบิวชั่น จำกัด
และจำหน่ายผ่านตัวแทนจำหน่ายอื่นๆ

การจำหน่ายให้ลูกค้า OEM นั้น การกำหนดราคายังเป็นการต่อรองอยู่
เนื่องจากเป็นการซื้อขายล็อตใหญ่และต่อเนื่อง ส่วนการกำหนดราคาขายให้แก่ลูกค้า REM ผ่านบริษัท
ยัวซ่าเซลส์ แอนด์ดิสทริบิวชั่น จำกัด และการจำหน่ายผ่านตัวแทนจำหน่ายอื่นๆ
ทางบริษัทพยายามเปลี่ยนให้อยู่ในรูปแบบขั้นบันไดที่ชัดเจน

ในปี 2553 การจำหน่ายโดยตรงให้ลูกค้าตลาด OEM มียอดจำหน่ายสูงขึ้น โดยมีมูลค่า 538.34
ล้านบาท ซึ่งเกิดจากการฟื้นตัวของเศรษฐกิจโลกและภายประเทศ ในขณะที่ยอดจำหน่ายผ่านบริษัท
ยัวซ่าเซลส์ฯ ก็มียอดจำหน่ายเพิ่มสูงขึ้นเช่นกัน โดยมีจำนวน 828.03 ล้านบาท
เนื่องมาจากบริษัทพยายามหาช่องทางการตลาดใหม่เพิ่มขึ้น ท่ามกลางภาวะการแข่งขันที่ค่อนข้างสูง
นอกจากนี้ในตลาดภายในประเทศบริษัทยังมีการจำหน่ายผ่านตัวแทนจำหน่ายอื่นๆ อีกร้อยละ 1.85
หรือ 25.71 ล้านบาท

บริษัท มีนโยบายการขายให้เป็นราคาเดียวทั่วประเทศ ทั้งการจำหน่ายในกรุงเทพฯ และต่างจังหวัด

ตารางแสดงปริมาณจำหน่ายผ่านช่องทางการจำหน่ายต่างๆ ภายในประเทศของ บริษัท
ยัวซ่าแบตเตอรี่ ประเทศไทย จำกัด (มหาชน) และบริษัทย่อย

หน่วย : ล้านบาท

+---------------------+-------+-------+-------+-------+-------+-------+
| การจัดจำหน่าย         | 2551  |       | 2552  |       | 2553  |       |
+---------------------+-------+-------+-------+-------+-------+-------+
|                     | มูลค่า  | %     | มูลค่า  | %     | มูลค่า  | %     |
+---------------------+-------+-------+-------+-------+-------+-------+
| จำหน่ายโดยตรงให้ลูกค้า  | 8     | 54.07 | 4     | 37.04 | 5     | 38.67 |
| OEM                 | 75.56 |       | 43.73 |       | 38.34 |       |
|                     |       | 41.01 |       | 60.45 |       | 59.48 |
| ผ่าน บ. ยัวซ่าเซลส์ฯ    | 6     |       | 7     |       | 8     |       |
|                     | 64.08 | 4.92  | 24.27 | 2.51  | 28.03 | 1.85  |
| ผ่านตัวแทนจำหน่ายอื่นๆ   |       |       |       |       |       |       |
|                     | 79.57 |       | 30.10 |       | 25.71 |       |
+---------------------+-------+-------+-------+-------+-------+-------+
| รวม                 | 1,6   | 1     | 1,1   | 1     | 1,3   | 1     |
|                     | 19.21 | 00.00 | 98.10 | 00.00 | 92.09 | 00.00 |
+---------------------+-------+-------+-------+-------+-------+-------+

ที่มา: ฝ่ายบัญชีและการเงินของบริษัท

4.  คุณภาพของสินค้า

บริษัท ผลิตสินค้าที่มีคุณภาพ โดยใช้เทคโนโลยีการผลิตที่ได้รับการถ่ายทอดจาก บ. จีเอส ยัวซ่า
อินเตอร์เนชั่นแนล จำกัด
ประเทศญี่ปุ่นและมีการตรวจสอบคุณภาพของวัตถุดิบและผลิตภัณฑ์ในทุกขั้นตอนการผลิต
เริ่มจากการตรวจสอบคุณภาพของวัตถุดิบ
โดยทำการสุ่มตรวจตามอัตราส่วนของวัตถุดิบที่ได้รับจากการผลิตโดยรวมของบริษัทได้รับรองมาตรฐานจากหลายสถาบัน
JIS, DIN, มาตรฐาน ISO9002, มาตรฐาน QS-9000 และมาตรฐาน ISO14001 จากสถาบัน
BVQI ซึ่งเป็นที่ยอมรับกันทั่วโลก นอกจากนี้บริษัท ยังเป็นผู้นำในการผลิตที่มีเทคโนโลยีใหม่ๆ เสมอ
เช่น แบตเตอรี่ชนิด Maintenance Free มาจำหน่าย
ซึ่งลูกค้าส่วนใหญ่ยอมรับว่าผลิตภัณฑ์ของบริษัทมีคุณภาพสูงเมื่อเทียบกับรายอื่นในตลาดและแบตเตอรี่มีความใหม่ของนวัตกรรมอยู่เสมอ

ทั้งนี้ในเดือน พฤศจิกายน พ.ศ.2550 โรงงานที่ 2 ของบริษัทยังได้รับใบรับรองคุณภาพ ISO
9001:2000 จากสถาบัน Underwriters Laboratories Inc.(UL) เพิ่มเติมอีกด้วย

5.  นโยบายราคา

การกำหนดราคาขึ้นอยู่กับเครื่องหมายการค้าของผลิตภัณฑ์แบตเตอรี่ที่จะผลิต โดยยี่ห้อ "YUASA"
ถือเป็น Premium Brand จะมีราคาจำหน่ายในระดับสูง ส่วนยี่ห้อ "THUNDERLITE" และ
"YUCON" จะมีราคาจำหน่าย ในระดับปานกลางเพื่อทำตลาดในระดับราคาที่ต่ำกว่ายี่ห้อ "YUASA"
และไม่ทำลายภาพพจน์ของตรา "YUASA" ซึ่งเป็น Premium Brand

สำหรับการกำหนดราคาขายส่ง
บริษัทมีการกำหนดช่วงราคาเป็นแบบขั้นบันไดที่ชัดเจนเป็นมาตรฐานเดียวกันทั่วประเทศและมีช่วงราคาแบบขั้นบันไดที่ชัดเจนในการขายในตลาดระหว่างประเทศ
เพื่อความเป็นมาตรฐานสากล

6.  สัมพันธภาพที่ดีกับผู้ผลิตรถยนต์และรถจักรยานยนต์รายใหญ่

จากประวัติการจำหน่ายแบตเตอรี่รถยนต์และรถจักรยานยนต์มายาวนาน
และมีสัมพันธภาพอันดีต่อโรงงานผู้ผลิตแบตเตอรี่รถยนต์และรถจักรยานยนต์ตลอดมาของบริษัท
อีกทั้งการที่บริษัท จีเอส ยัวซ่า คอร์ปอเรชั่น ประเทศญี่ปุ่น บริษัทแม่ของบริษัท จีเอส ยัวซ่า
อินเตอร์เนชั่นแนล จำกัด ซึ่งเป็นผู้ถือหุ้นหลักของบริษัทก็มีสัมพันธภาพอันดีกับบริษัทผู้ผลิตสัญชาติญี่ปุ่น
ทำให้เกิดความร่วมมือในการพัฒนาผลิตภัณฑ์ร่วมกับผู้ผลิต
เช่นกรณีการผลิตแบตเตอรี่รถจักรยานยนต์ชนิด Maintenance Free รุ่นพิเศษให้กับรถจักรยานยนต์
ฮอนด้าชนิด 4 จังหวะเป็นต้น ลักษณะการพัฒนาดังกล่าวส่งผลดีต่อบริษัท
ทำให้บริษัทถือครองส่วนการตลาดไปตามยอดขายของจักรยานยนต์รุ่นดังกล่าวด้วย
นอกจากนี้ด้วยความสัมพันธ์และคุณภาพของแบตเตอรี่ของบริษัททำให้โรงงานประกอบรถยนต์และจักรยานยนต์ของ
ฮอนด้า เลือกใช้แบตเตอรี่ของบริษัทในสัดส่วนมากกว่าร้อยละ 80 (Exclusive Brand)
ในรถจักรยานยนต์ใหม่ที่ผลิตจากโรงงานในประเทศ

7.  การส่งเสริมการจำหน่าย

  บริษัทมีการดำเนินการส่งเสริมการจำหน่ายที่แตกต่างกันตามประเภทของตลาดที่แตกต่างกัน
  ดังที่กล่าวแล้วข้างต้น

-   การให้ส่วนลดกับลูกค้า (Dealer)ที่สั่งซื้อตามปริมาณและเงื่อนไขที่บริษัทกำหนด

-   การแถมของ Premium

-   การจับรางวัลสำหรับผู้ใช้แบตเตอรี่ของบริษัท (End User)

บริษัท มีการส่งเสริมการจำหน่าย โดยการแถมเสื้อยืด หรือของ Premium อื่น และสำหรับตลาด
REM ได้มีการจัดโปรแกรมท่องเที่ยวให้กับลูกค้าที่ขายได้ตามเป้าหมายที่กำหนด

-   การโฆษณาประชาสัมพันธ์ผ่านสื่อ

-   การร่วมกับลูกค้าเพื่อตรวจเช็คสภาพของแบตเตอรี่ให้กับผู้ใช้แบตเตอรี่

บริษัทมีการโฆษณาในสื่อโทรทัศน์และสิ่งพิมพ์ โดยมุ่งเน้นเพื่อส่งเสริมให้เกิดความต้องการต่อผู้บริโภค
ในตลาด REM เป็นการส่งเสริมการทำตลาดแบบ Pull Strategy โดยบริษัท จะดำเนินการเอง
และมีงบประมาณตั้งไว้ร้อยละ 4 ของยอดจำหน่ายในประเทศ โดยในส่วนของตลาด OEM บริษัท
แทบไม่มีใช้งบประมาณในการโฆษณาเลย
ที่ผ่านมาบริษัทมีความพึงพอใจกับผลที่ได้รับพอสมควรเนื่องจากลูกค้าสามารถ
จดจำสินค้าได้เป็นอย่างดี

3.3 การจัดหาผลิตภัณฑ์และบริการ

1.  รายละเอียดโรงงานและที่ตั้ง

ในปี 2553 บริษัท มีโรงงาน 2 แห่ง ที่ทำการผลิตแบตเตอรี่ โดยมีรายละเอียดดังนี้

+------------------------+----------------------+----------------------+
| โรงงงาน                | กำลังกา               |                      |
|                        | รผลิตแบตเตอรี่โดยประมาณ |                      |
|                        | (ลูกต่อปี)              |                      |
+------------------------+----------------------+----------------------+
|                        | รถยนต์                | รถจักรยานยนต์          |
+------------------------+----------------------+----------------------+
|   โรงงานแห่งที่ 1 (บางปู)  | 400,000              | 3,000,000            |
|                        |                      |                      |
|   โรงงานแห่งที่ 2         | 700,000              | -                    |
|   (นิคมเกตเวย์)          |                      |                      |
+------------------------+----------------------+----------------------+

ที่มา; ข้อมูลของบริษัท

2.  กำลังการผลิตและปริมาณการผลิตจริง

ในปี 2553 บริษัทมียอดการผลิตแบตเตอรี่รถยนต์และรถจักรยานยนต์ เพิ่มขึ้นร้อยละ 16.43 และ
ร้อยละ 19.75 ตามลำดับ เมื่อเทียบกับปี 2552
เนื่องจากสภาพเศรษฐกิจที่ดีขึ้นทั้งในประเทศและต่างประเทศ โดยเฉพาะในตลาด OEM
อย่างไรก็ตามบริษัทได้ขยายช่องทางการตลาดเพื่อเพิ่มปริมาณการขาย และพยายามที่จะเพิ่ม
Productivity ในการผลิตให้ดีขึ้นอย่างต่อเนื่องด้วย

ตารางแสดงกำลังการผลิตและปริมาณการผลิตจริงตามสายผลิตภัณฑ์สำหรับปี 2550-2553

+---------------------------+---------+---------+---------+----------+
| กำลังการผลิตเต็มที่ (หน่วย :    | 2550    | 2551    | 2552    | 2553     |
| ลูกต่อปี)                    |         |         |         |          |
|                           |         |         |         |          |
| แบตเตอรี่รถยนต์              |         |         |         |          |
|                           |         |         |         |          |
| แบตเตอรี่รถจักรยานยนต์        |         |         |         |          |
|                           |         |         |         |          |
| รวม                       |         |         |         |          |
+---------------------------+---------+---------+---------+----------+
|                           | 1,      | 1,      | 1,      | 1        |
|                           | 100,000 | 100,000 | 100,000 | ,100,000 |
|                           |         |         |         |          |
|                           | 3,      | 3,      | 3,      | 3        |
|                           | 000,000 | 000,000 | 000,000 | ,000,000 |
|                           |         |         |         |          |
|                           | 4,      | 4,      | 4,      | 4        |
|                           | 100,000 | 100,000 | 100,000 | ,100,000 |
+---------------------------+---------+---------+---------+----------+
| ปริมาณการผลิตจริง (หน่วย :    | 848,013 | 555,884 | 546,324 | 636,059  |
| ลูกต่อปี)                    |         |         |         |          |
|                           | 2,      | 2,      | 1,      | 1        |
| แบตเตอรี่รถยนต์              | 460,544 | 121,305 | 654,886 | ,981,782 |
|                           |         |         |         |          |
| แบตเตอรี่รถจักรยานยนต์        | 3,      | 2,      | 2,      | 2        |
|                           | 308,557 | 825,192 | 201,210 | ,617,841 |
| รวม                       |         |         |         |          |
+---------------------------+---------+---------+---------+----------+
| การใช้กำลังการผลิต (%)       | 77.10   | 50.53   | 49.67   | 57.82    |
|                           |         |         |         |          |
| แบตเตอรี่รถยนต์              | 82.02   | 70.71   | 55.16   | 66.06    |
|                           |         |         |         |          |
| แบตเตอรี่รถจักรยานยนต์        | 80.70   | 68.91   | 53.69   | 63.85    |
|                           |         |         |         |          |
| รวม                       |         |         |         |          |
+---------------------------+---------+---------+---------+----------+
| อัตราการเพิ่มของปริมาณการผลิต  | 2.15    | -34.45  | -1.72   | 16.43    |
| (%)                       |         |         |         |          |
|                           | -4.96   | -13.79  | -21.99  | 19.75    |
| แบตเตอรี่รถยนต์              |         |         |         |          |
|                           | -3.24   | -14.61  | -17.78  | 18.93    |
| แบตเตอรี่รถจักรยานยนต์        |         |         |         |          |
|                           |         |         |         |          |
| รวม                       |         |         |         |          |
+---------------------------+---------+---------+---------+----------+

ที่มา: ข้อมูลของบริษัท

3.3.3 แหล่งที่มาของวัตถุดิบ

วัตถุดิบส่วนใหญ่ประมาณร้อยละ 75 ของมูลค่าการสั่งซื้อวัตถุดิบทั้งหมดของบริษัท
จะสั่งซื้อจากผู้จำหน่ายภายในประเทศ และเป็นวัตถุดิบจากต่างประเทศประมาณร้อยละ 25
ของมูลค่าการสั่งซื้อวัตถุดิบทั้งหมดของบริษัท
ทั้งนี้ตะกั่วถือเป็นวัตถุดิบที่สำคัญในการผลิตแบตเตอรี่คิดเป็นประมาณร้อยละ 60-65
ของต้นทุนการผลิต
โดยตะกั่วบริสุทธิ์และสารเคมีจะมาจากแหล่งผลิตต่างประเทศซึ่งบางส่วนสั่งซื้อจากตัวแทนจำหน่ายในประเทศและบางส่วนสั่งซื้อจากต่างประเทศโดยตรง
แผ่นกั้นจะเป็นการสั่งซื้อวัตถุดิบจากในประเทศทั้งหมด
สำหรับตะกั่วผสมแคลเซียมปัจจุบันมีการสั่งซื้อจากต่างประเทศบางส่วน

ตารางแสดงมูลค่าการสั่งซื้อวัตถุดิบสำหรับปี 2551-2553

หน่วย: พันบาท

+-----------------------+-------+-------+-------+------+------+------+
| มูลค                   | 2551  |       | 2552  |      | 2553 |      |
| ่าการสั่งซื้อวัตถุดิบในประเทศ |       |       |       |      |      |      |
|                       |       |       |       |      |      |      |
| ตะกั่วบริสุทธิ์             |       |       |       |      |      |      |
|                       |       |       |       |      |      |      |
| ตะกั่วผสมพลวงและแคลเซียม |       |       |       |      |      |      |
|                       |       |       |       |      |      |      |
| แผ่นกั้นแบตเตอรี่          |       |       |       |      |      |      |
|                       |       |       |       |      |      |      |
| อื่นๆ                   |       |       |       |      |      |      |
|                       |       |       |       |      |      |      |
| ร                     |       |       |       |      |      |      |
| วมมูลค่าการสั่งซื้อในประเทศ |       |       |       |      |      |      |
+-----------------------+-------+-------+-------+------+------+------+
|                       | 14    | 1     | 15    | 18   | 206  | 18   |
|                       | 1,976 | 4.76% | 1,668 | .36% | ,702 | .53% |
|                       |       |       |       |      |      |      |
|                       | 38    | 3     | 28    | 34   | 394  | 35   |
|                       | 0,955 | 9.60% | 3,348 | .30% | ,473 | .36% |
|                       |       |       |       |      |      |      |
|                       | 4     | 4.22% | 4     | 5    | 55   | 5    |
|                       | 0,541 |       | 7,311 | .73% | ,590 | .02% |
|                       |       | 1     |       |      |      |      |
|                       | 14    | 5.33% | 13    | 16   | 174  | 15   |
|                       | 7,496 |       | 3,674 | .18% | ,664 | .66% |
|                       |       | 7     |       |      |      |      |
|                       | 71    | 3.91% | 61    | 74   | 831  | 74   |
|                       | 0,968 |       | 6,001 | .57% | ,789 | .56% |
+-----------------------+-------+-------+-------+------+------+------+
| มูลค่าการ               | 23    | 2     | 15    | 19   | 203  | 18   |
| สั่งซื้อวัตถุดิบจากต่างประเทศ | 1,747 | 4.09% | 7,902 | .11% | ,189 | .21% |
|                       |       |       |       |      |      |      |
| ตะกั่วบริสุทธิ์             | -     | -     | 3     | 4    | 61   | 5    |
|                       |       |       | 5,878 | .34% | ,555 | .52% |
| ตะกั่วผสมพลวงและแคลเซียม | 6,225 | 0.65% |       |      |      |      |
|                       |       |       | 7,023 | 0    | 6    | 0    |
| สารเคมี                | 1     | 1.35% |       | .85% | ,785 | .61% |
|                       | 2,978 |       | 9,262 |      |      |      |
| อื่นๆ                   |       | 2     |       | 1    | 12   | 1    |
|                       | 25    | 6.09% | 21    | .12% | ,211 | .09% |
| รวมมูล                 | 0,950 |       | 0,065 |      |      |      |
| ค่าการสั่งซื้อจากต่างประเทศ |       | 10    |       | 25   | 283  | 25   |
|                       | 96    | 0.00% | 82    | .43% | ,740 | .44% |
| รวมมูลค่าทั้งหมด          | 1,918 |       | 6,066 |      |      |      |
|                       |       |       |       | 100  | 1    | 100  |
|                       |       |       |       | .00% | ,115 | .00% |
|                       |       |       |       |      | ,529 |      |
+-----------------------+-------+-------+-------+------+------+------+

ที่มา: ฝ่ายบัญชีและการเงินของบริษัท

3.3.4 นโยบายการสั่งซื้อวัตถุดิบ

นโยบายการสั่งซื้อวัตถุดิบโดยรวมของบริษัท
จะให้ความสำคัญกับสัมพันธภาพที่ดีและยาวนานกับผู้ขายโดยเฉพาะผลประโยชน์ที่ได้รับทั้งของบริษัทและผู้ขาย
ทำให้บริษัทสามารถรักษาความสัมพันธ์กับบริษัทผู้จัดจำหน่ายได้เป็นอย่างดี

ตะกั่ว

เนื่องจากวัตถุดิบหลักของบริษัทคือ ตะกั่ว บริษัทมีแหล่งสั่งซื้อทั้งในประเทศและต่างประเทศ
แม้ว่าตะกั่วในประเทศจะมีราคาถูกกว่าราคานำเข้าก็ตาม แต่บริษัทจำเป็นต้องนำเข้าตะกั่ว
เนื่องจากปริมาณผลิตตะกั่ว ในประเทศยังไม่เพียงพอต่อความต้องการในปัจจุบัน
เมื่อสั่งซื้อตะกั่วแล้วบริษัทจะดำเนินการจัดเก็บในโรงเก็บภายในโรงงานโดยมีระยะเวลาในการจัดเก็บประมาณ
30 วัน สัญญาสั่งซื้อตะกั่วโดยรวม จะเป็นสัญญาการสั่งซื้อระยะเวลาประมาณ 3-6
เดือนโดยมีการคิดปริมาณการส่งสินค้าต่อเดือน และจะคิดราคาจากราคาตลาด (Commodity
Price) ของ London Metal Exchange ก่อนเดือนที่ซื้อ 1 เดือน บวกอากรขาเข้า
ค่าขนส่งและค่าธรรมเนียม (Premium) แตกต่างตามผู้จัดจำหน่ายแต่ละราย
อย่างไรก็ตามในปีที่ผ่านมาบริษัทมีการสั่งซื้อตะกั่วในลักษณะเป็นครั้งๆ
โดยราคาตะกั่วจะคิดจากราคาตลาด แต่จะแตกต่างกันที่ค่าธรรมเนียม
ซึ่งขึ้นกับช่วงเวลาในการสั่งซื้อ เพื่อลดความเสี่ยงจากความผันผวนของราคาตะกั่ว

เปลือกหม้อพลาสติก

ในปี 2553 บริษัท มีผู้จำหน่ายชิ้นส่วนเปลือกหม้อ 4 ราย โดยวัตถุดิบที่บริษัทใช้จะเป็นพลาสติกชนิด
PP ราคาของวัตถุดิบจะเป็นไปตามกลไกตลาดและขึ้นอยู่กับช่วงวงจรของราคาเม็ดพลาสติก
นโยบายการจัดเก็บวัตถุดิบของบริษัทประมาณ 30-45 วัน

แผ่นกั้น

ในปี 2553 บริษัทสั่งแผ่นกั้นจากต่างประเทศ
และใช้แผ่นกั้นจากผู้ผลิตแผ่นกั้นภายในประเทศไทยจำนวนสามราย
โดยผู้ผลิตแบตเตอรี่ทุกรายในตลาดจะสั่งซื้อจากผู้ผลิตแผ่นกั้นสามรายนี้
โดยปกติแผ่นกั้นของแบตเตอรี่แต่ละรายจะมีความแตกต่างกันทั้งรูปร่างและกรรมวิธีการผลิต
โดยผู้ผลิตแบตเตอรี่แต่ละรายจะเป็นผู้สั่งให้ผู้ผลิตแผ่นกั้นดำเนินการผลิตตามแบบที่บริษัทกำหนด
ในการดำเนินการสั่งซื้อที่ผ่านมาราคาที่ซื้อมีการเปลี่ยนแปลงไม่มากนัก
นอกจากนี้เทคโนโลยีการผลิตแผ่นกั้นไม่ซับซ้อนมากนักแต่ไม่คุ้มค่าหากบริษัทจะดำเนินการผลิตเองเพราะราคาต่อหน่วยต่ำ
บริษัทมีนโยบายในการจัดเก็บวัตถุดิบประมาณ 30-45 วัน

น้ำกรด

เป็นวัตถุดิบที่จำเป็นอีกส่วนหนึ่งในขบวนการผลิตหลักและสำหรับการผลิตแบตเตอรี่เพื่อส่งให้กับลูกค้า
OEM โดยบริษัทจะเติมน้ำกรด (Wet Charge) ให้ลูกค้า OEM ก่อนจัดจำหน่าย สำหรับลูกค้า REM
โดยทั่วไปร้านค้าจะเป็นผู้จัดหาน้ำกรดมาเติมเอง (Dry Charge)

3.3.5 ระบบการสั่งซื้อ

ปัจจุบันบริษัทมีการใช้ระบบการสั่งซื้อโดยใช้ระบบ MFG Pro (ระบบ Software
สำเร็จรูปชนิดหนึ่ง) เพื่อให้ข้อมูลของบริษัท สามารถ เข้าถึงกันได้ในเวลาเดียวกัน (On Line)
โดยจะเป็นการเชื่อมโยงข้อมูลระหว่างฝ่ายบัญชี-ฝ่ายผลิต-ฝ่ายคลังสินค้า
เพื่อให้ทราบถึงสถานะปริมาณวัตถุดิบจำหน่ายเข้าและออกในแต่ละวัน

3.3.6 ผลกระทบต่อสิ่งแวดล้อม

เนื่องจากอุตสาหกรรมแบตเตอรี่ วัตถุดิบที่ใช้ คือ ตะกั่ว ซึ่งถ้าเข้าสู่ร่างกายในปริมาณที่เกินกำหนด
จะเป็นอันตรายต่อสุขภาพ
และถ้าปล่อยสู่สิ่งแวดล้อมโดยไม่มีการควบคุมที่ดีพอจะก่อให้เกิดปัญหามลภาวะเป็นพิษได้
ดังนั้นจึงมีหน่วยงานของราชการเข้ามาควบคุมดูแลหลายหน่วยงานเช่น กรมโรงงาน
กระทรวงอุตสาหกรรม กองควบคุมมลพิษ กรมสรรพสามิต ฯลฯ
โดยมีกฎหมายที่เกี่ยวข้องหลายฉบับเช่น กฎหมายสิ่งแวดล้อม กฎกระทรวงสาธารณสุข
ประกาศกระทรวงมหาดไทยว่าด้วยสิ่งแวดล้อม ประกาศกรมโรงงาน
ซึ่งบริษัทต้องปฏิบัติตามมาตรฐานที่หน่วยงานเหล่านั้นกำหนด เช่น ระดับการปล่อยของเสีย
การเสียภาษีสรรพสามิต สำหรับวัตถุมีพิษและอันตราย ซึ่งเมื่อปลายปี 2548 ทางบริษัท
ได้รับใบรับรองมาตรฐาน ISO14001 ของโรงงานแห่งที่ 2 จากสถาบัน BVQI
เกี่ยวกับสภาพแวดล้อม เป็นที่เรียบร้อย นอกจากนี้ ในปี 2550 บริษัท ได้ใช้เงินลงทุนประมาณ 15
ล้านบาทจัดสร้างระบบบำบัดน้ำเสียที่โรงงานที่ 1

แนวทางในการปฏิบัติที่ดี ในการผลิตแบตเตอรี่ ซึ่งจะเกิดผลกระทบต่อสิ่งแวดล้อม มีดังนี้

1. ขั้นตอนในการบำบัดน้ำเสียและตะกอนจากน้ำเสีย

จากขั้นตอนการผลิตแบตเตอรี่และนำมาสู่การเกิดน้ำเสียและกากจากการผลิตนั้น
ซึ่งจะมีกรดซัลฟูริคและผงตะกั่วปนออกมาจากการผลิต ทั้งนี้บริษัทได้มีขั้นตอนการบำบัดน้ำเสียด้วยกัน
2 ระบบ คือ

  1.1 ระบบการบำบัดของเสียแล้วนำกลับมาใช้แบบหมุนวน
  โดยระบบนี้จะนำน้ำเสียที่มีปริมาณของเสียไม่มากนักกลับมาใช้อีก
  ในขั้นตอนการหล่อเย็นในระบบการผลิต

2.  ระบบการบำบัดของเสียก่อนปล่อยออกสู่สาธารณะ
    โดยระบบนี้จะไหลเข้าสู่บ่อพักเพื่อให้ตะกั่วตกตะกอนและผ่านเข้าสู่บ่อกวนน้ำ
    เพื่อปรับค่าความเป็นกรด-ด่างโดยการเติมสารเคมีเพื่อการปรับค่าความเป็นกรด-ด่างให้เป็นกลางแล้วจึงปล่อยทิ้งออกสู่รางน้ำสาธารณะ

ทั้งนี้ตะกอนจากน้ำเสียหรือกากอุตสาหกรรมที่เกิดขึ้นจากการกระบวนการผลิตที่ไม่สามารถนำกลับมาใช้ในการผลิตได้แล้วนั้น
บริษัทจะให้บริษัทที่มีความชำนาญ เช่น บริษัท GENCO
เป็นบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน)
ดำเนินการต่อไปในการกำจัดกากอุตสาหกรรมที่ไม่สามารถใช้ประโยชน์ได้อีก

  2. เศษตะกั่ว

เศษตะกั่วบางส่วนที่ยังเป็นชิ้นและมีความสะอาดจะนำกลับมาหลอมในโรงงานเอง
และบางส่วนที่ไม่สามารถนำกลับมาใช้ได้ก็จะขายออกไปเป็นเศษชิ้นส่วน (Scrap)
เพื่อให้โรงงานทำการหลอมใหม่และนำกลับมาใช้ได้อีกครั้ง ซึ่งเรียกว่า ตะกั่วรีไซเคิล

  3. ไอกรดและฝุ่น

บริษัท ได้มีการบำบัดไอกรดและฝุ่น โดยวิธีการใช้น้ำฉีดไอกรดและฝุ่น
แล้วจึงนำมากรองของเสียออกโดยตัวกรองไอน้ำไว้

  4. ไอตะกั่ว

ตามปกติของเหลวจะกลายเป็นไอได้จะต้องมีอุณหภูมิสูงกว่าจุดเดือด
ซึ่งจุดเดือดของตะกั่วจะมีอุณหภูมิสูงถึง 1,725 องศาเซลเซียส
ในขั้นตอนการผลิตในโรงงานของบริษัท
ไม่มีขั้นตอนใดมีความร้อนมากถึงขนาดที่ทำให้ตะกั่วกลายเป็นไอได้
ทั้งนี้บริษัทจึงไม่สามารถควบคุมการผลิตที่เกิดจากไอตะกั่วได้

มาตรการในการป้องกันและควบคุมมลพิษ

บริษัท มีระเบียบที่รัดกุมในการให้พนักงานในโรงงานสวมหน้ากากป้องกันฝุ่น
สวมถุงมือในขณะปฏิบัติหน้าที่ในโรงงานและในบางจุดที่มีเสียงดัง พนักงานต้องสวมใส่ที่อุดหู (Ear
plug) ก่อนเริ่มและหลังเลิกงานพนักงานจะต้องทำความสะอาดมือและจุดสัมผัสต่างๆเสมอ
และมีห้องอาบน้ำเพื่อชำระล้างร่างกายสำหรับพนักงานที่อยู่ในสายการผลิตที่มีความเสี่ยงต่อการเปรอะเปื้อนสารตะกั่ว
นอกจากนี้บริษัท ได้มีการจำหน่ายนมสดราคาถูกให้พนักงานเพื่อเป็นสวัสดิการ
เนื่องจากการวิจัยพบว่านมสดสามารถดูดซับสารพิษในร่างกายมนุษย์ได้อย่างดี

ที่ผ่านมาบริษัท ได้ให้ความสำคัญต่อผลกระทบต่อสิ่งแวดล้อมมาโดยตลอด
และสามารถควบคุมมลพิษให้เป็นไปได้ตามที่กฎหมายกำหนด โดยในปี 2553
มีการใช้จ่ายเพื่องานบำบัดน้ำเสียและตะกอนจากน้ำเสียรวมเป็นเงินทั้งสิ้นประมาณ 4.90 ล้านบาท

และในปี 2551 และต่อเนื่องจนถึงปี 2553 ทางบริษัทได้มีการรณรงค์โรงงาน โดยโรงงานที่ 1
ได้เข้าร่วมโครงการ “โรงงานอุตสาหกรรมปลอดยาเสพติด” กับสถานีตำรวจภูธรสำโรงเหนือ
โดยให้พนักงานทุกๆ คนในโรงงานเข้ารับการตรวจสารเสพติด และทางบริษัท
ยังต้องการให้ได้รับมาตรฐานเป็นโรงงานสีขาวอีกด้วย อย่างไรก็ตามโรงงานที่ 2
บริษัทได้รณรงค์เรื่องยาเสพติดและได้เป็นโรงงานสีขาวแล้วตั้งแต่ปี 2550 ที่ผ่านมา
และยังคงดำเนินการต่อเนื่องเช่นเดียวกัน

นอกจากนั้นในปี 2552 บริษัทได้มีนโยบายร่วมกับกรมป่าไม้ ในการปลูกป่ากว่า 500 ไร่
ซึ่งโครงการดังกล่าวจะแล้วเสร็จในปี 2553
และบริษัทยังมีนโยบายส่งเสริมให้พนักงานร่วมกันปลูกป่าชายเลน
เพื่อสร้างความสัมพันธ์ที่ดีระหว่างกัน และเป็นการส่งเสริมและพัฒนาสิ่งแวดล้อมอีกทางหนึ่ง